# **Beretning fra svømmeafdelingen for 2022**

Denne beretning omhandler aktiviteter i svømmeafdelingen i sæson 21/22 – mere præcist fra august 2021 – juli 2022.

Svømmeafdelingen er den største af de 3 afdelinger i Gladsaxe Svøm med ca. 1700

børn og voksne fordelt på:

• Baby

• ”Søhest”/niveau 1

• ”Guldfisk”/niveau 2

• ”Søløve”/niveau 3

• ”Delfin”/niveau 4

• ”Haj”/niveau 5

• ”Spækhugger”/niveau 6

• ”Stjerneholdet”

• Mini Synkro

• Master-hold

• Voksen begynder

• Voksen let øvet

• Voksen motion

• Voksen motion – crawl

• Voksen supermotion

• Tri-hold

Der er flest hold på niveau 1 – 4, hvor efterspørgslen efter pladser klart er størst.

Svømmeafdelingen har omkring 40 veluddannede trænere og hjælpetrænere ansat

samt vores konsulent Sanne Skov, der som konsulent har gjort et godt stykke arbejde for at trænerstab-kabalen gik op.

## **Svømmeudvalget**

Svømmeudvalget har bestået af konsulent Sanne Skov, klubbens kontormedarbejder Gitte Jung Nielsen samt bestyrelsesmedlemmerne Karin Lund, Lene Gram (Karin og Lene har haft ansvaret for samarbejdet med Gladsaxe Minisport) samt Luise Hald Dybkjær (ansvarlig for svømmeafdelingen).

## **Svømmeundervisning i 2021 – 2022**

Det lykkedes at tilbyde vores medlemmer svømmeundervisning hele sæsonen uden aflysninger grundet Corona.

Svømmeundervisningen foregår efter de målsætninger der er sat for hvert hold, som er udarbejdet i samarbejde mellem Sanne Skov og trænerne.

Arrangementer

* Store Badedag – august 2021

”Åbent hus” for medlemmer og deres familie, hvor trænerne arrangerer lege i vandet.

* Jule Svøm Langt – skulle have været afholdt i december 2021, men måtte rykkes til marts 2022, grundet Corona.

Cirka 100 børn svømmede så langt de kunne på dybt vand. Forældre hjalp til med at tælle baner og skrive diplomer, og alle svømmere fik et mærke og diplom tilsvarende den distance der var tilbagelagt. Dejlig med opbakning fra frivillige.

## **Samarbejde med andre**

Sommerferieaktiviteter

Gladsaxe Svøm tilbød vanen tro at afholde Gladsaxe kommunes sommerferieaktiviteter i alle sommerferiens 6 uger i 2021 og 2022.

Der blev i både 2021og 2022 afholdt 3 uger i Gladsaxe med kapacitet til 100 børn i uge 26, 80 børn i uge 27 og 60 børn i uge 28 (og 1 træner pr. 10 børn) samt 3 uger i Bagsværd med plads til 50 børn pr. uge (med 6 trænere).

I 2022 ændrede vi samarbejdet med kommunen på den måde, at svømmeklubben selv stod for ansættelseskontrakterne med trænerne, så det også er svømmeklubbens forsikring der dækker, hvis en ulykke sker.

Minisport

Hvert år ”udlåner” vi 2-3 trænere til den selvstændige forening ”Gladsaxe Minisport”. Her er de tilmeldte børn (ca. 120) igennem forskellige sportsgrene, hvor én af dem er svømning. Børnene skifter (til ny sportsgren) hver 6. uge. Minisport træner svømning (onsdage 16-17) fra oktober og indtil sommerferien maj/juni. Vi håber, at det kan inspirere børnene, så vi også̊ herigennem kan få nye medlemmer i svømmeklubben, når de er blevet for store til Minisport.

## **Fremtiden**

Vores konsulent Sanne Skov har valgt at stoppe i Gladsaxe svømmeklub. Sanne har været i klubben i sammenlagt 37 år og har været en stor del af den udvikling svømmeafdelingen har været igennem siden hun kom til som konsulent for 20 år siden.

Vi har været heldige at kunne finde en erstatning internt, idet Ida Trandum gerne ville overtage Sannes arbejde (samt beholde sit nuværende arbejde som 4.- og stjerneholds træner), og dermed få en fuldtidsstilling i klubben.

Ida er i fuld gang med at danne sig et overblik over svømmeafdelingen, og planlægge hvad der skal ske i fremtiden. Vi ser frem til et rigtig godt samarbejde.

Stor tak til alle samarbejdspartnerne i det foregående år.

På vegne af Svømmeudvalget

Luise Hald Dybkjær